রাজস্থানে বাঙালি হত্যার প্রতিবাদে ক্ষুব্ধ মানুষ এই মুহূর্তে প্রতিবাদে সামিল। অদলীয় রাজনৈতিক প্রতিষ্ঠান ‘বাংলা পক্ষ’-এর ডাকে শনিবার দুপুর ২টোয় কলকাতার বেন্টিঙ্ক স্ট্রিটের রাজস্থান ভবনের সামনে জমায়েত হচ্ছেন বাংলা পক্ষের সদস্যরা। 
পশ্চিমবঙ্গে বাঙালির জীবন, জীবিকা ও ভাষার অধিকার রক্ষা নিয়ে কাজ করে বাংলা পক্ষ। সংস্থার পক্ষ থেকে গর্গ চট্টোপাধ্যায় জানান, এদিন মূলত অবস্থান বিক্ষোভের মাধ্যমে রাজস্থানে নিহত মহম্মদ আফরাজুলের হত্যাকারীর শাস্তির দাবি জানানো হবে। 
প্রসঙ্গত, রাজস্থানে শম্ভুলাল রেগার নামে জনৈক ব্যক্তির হাতে আফরাজুলের নৃসংশ হত্যার ভিডিও নিয়ে এই মুহূর্তে দেশ তোলপাড়। কলকাতার বিভিন্ন মহল থেকে উঠে আসছে প্রতিবাদ।